Document ID: 32013R0937

KOMISJONI RAKENDUSMÄÄRUS (EL) nr 937/2013,
30. september 2013,
milles sätestatakse puu- ja köögiviljasektori tootjaorganisatsioonidele nõukogu määruse (EÜ) nr 1234/2007 artikli 103a kohaselt makstava, 1. juuliks 2013 teatatud tunnustamiskavadega seotud abi liidu toetuse jaotuskoefitsiendid aastateks 2013-2018
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 47 lõike 4 teist lõiku,
ning arvestades järgmist:
(1)
Rakendusmäärusega (EL) nr 543/2011 on ette nähtud Euroopa Põllumajanduse Tagatisfondist rahastatavate kulude ülemmäär seoses määruse (EÜ) nr 1234/2007 artikli 103a lõikes 1 osutatud abiga (edaspidi „liidu toetus”) ning loodud teatamissüsteem, mille kaudu saavad asjaomased liikmesriigid teatada komisjonile esialgselt heaks kiidetud tunnustuskavade finantsmõjust.
(2)
Rakendusmääruse (EL) nr 543/2011 artikli 47 lõike 4 teise lõiguga on nõutud, et komisjon kehtestaks liikmesriikide poolt kõnealuse rakendusmääruse artikli 38 lõike 4 kohaselt esitatud teadete alusel jaotuskoefitsiendid ning määraks kindlaks liidu kogu saadaoleva toetuse liikmesriigi kohta aastas.
(3)
Komisjoni rakendusmääruse (EL) nr 780/2012 (3) kohaselt saada olevad summad on 2012. ja 2013. aastaks täielikult eraldatud ning ajavahemikuks 2014-2017 osaliselt eraldatud.
(4)
Teatavatelt määruse (EÜ) nr 1234/2007 artiklis 125e osutatud liikmesriikidelt rakendusmääruse (EL) nr 543/2011 artikli 38 lõike 4 kohaselt 1. juuliks 2013 saadud teabest nähtub 2014., 2015. ja 2016. aasta kohta, et taotletud liidu toetuse kogusumma on ületanud kõnealuse rakendusmääruse artikli 47 lõike 4 esimeses lõigus sätestatud liidu toetuse maksimumsumma, ning aastate 2017-2018 kohta, et taotletud kogusumma on kõnealusest maksimumsummast väiksem. Järelikult tuleb kõnealuste liikmesriikide puhul aastateks 2014, 2015 ja 2016 kehtestada jaotuskoefitsient alla 100 % ja aastateks 2017-2018 jaotuskoefitsient 100 %.
(5)
Meetme tõhusa haldamise tagamiseks peaks käesolev määrus jõustuma selle avaldamise päeval,
ON VASTU VÕTNUD KÄESOLEVA MÄÄRUSE:
Artikkel 1
Asjaomaste liikmesriikide poolt rakendusmääruse (EL) nr 543/2011 artikli 38 lõike 4 kohaselt 1. juuliks 2013 esitatud teadete alusel sätestatakse käesoleva määruse lisas jaotuskoefitsiendid ja sellest tulenev liidu kogutoetus liikmesriigi kohta aastateks 2013-2018.
Artikkel 2
Käesolev määrus jõustub Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 30. september 2013

Labels: 18
15
6